TERVENEMINE KUULUB SINULE
Mul olid probleemid seljaga, aga usun, täna on need kadunud.
Kas valu on läinud? - Jah.
Ära oota seda tagasi!
Jumal õnnistagu sind.
See on päev, mille Issand on teinud.
Rõõmustage Isandas, me Päästjas.
Hea on täna olla koos teiega.
Minu nimi on Juennine Fox ja olen pärit Dallasest.
Täna õpime Jumala Sõnast jumaliku tervenemise kohta.
Mu õpetuse pealkirjaks on "Kristus maksis hinna".
Jeesus maksis sinu võla Kolgatal.
Sul on õigus vastu võtta Jumalalt.
Aastaid tagasi sain päästetud oma isa baptistikirikus.
Selles baptistikirikus ei õpetatud meid kuigi palju.
Nad õpetasid päästest, mis oli väga hea õpetus.
Kui sain vanemaks, õppisin,
et on palju enamat kui ainult pääste ja Jeesuse surm.
Alles aastaid hiljem, kui ma läksin ülikooli,
pühendasin end taas Jeesusele, sest ma olin tagasilangenud.
Andsin oma elu Jeesusele, sest hakkasin lugema Jumala Sõna.
Hakkasin ülikoolis piibitundides käima.
Seal õpetati, et Jeesuse Sõna on tänaseks päevaks,
Jeesus räägib oma Sõna läbi, võin õppida kuulma Jumala häält
ning Teda huvitab iga mu eluala.
Kui ma hakkasin Jumala Sõna rohkem uurima, nägin,
et Jeesus ainult ei surnud ristil, vaid tegi minu jaoks palju muud.
Ta on mu Tervendaja, Vabastaja ja Päästja
ning Jumal, kes on alati lähedal.
Usun, et peame täna mõistma, mida Jeesus tegi Kolgatal,
samuti, mis puudutab jumalikku tervenemist.
Paljud inimesed on haiged.
Paljud jooksevad kohe arsti juurde.
Piibel aga ütleb, et Jeesus on seesama eile, täna ja igavesti.
Aastaid tagasi tervendas Ta kõik inimesed.
Ta on Jehoova Rapha - Isand, kes tervendab.
Mina usun, et Jumala süda ootab,
et jookseksime Tema Sõna juurde ning võiksime saada terveks.
Jumala Sõnas öeldakse, et tervenemine on laste leib.
See kõik tuli mu ellu, kui haigestusin New Yorgis elades.
Avastasin oma rinnas viis väga suurt kasvajat.
Kasvajad olid suured, umbes nektariini suurused.
Kui ma läksin arsti juurde,
siis öeldi mulle, et need võivad olla pahaloomulised.
Kartsin väga ega teadnud, mida ette võtta.
Ka mu sõbrad ja perekond ei teadnud samuti, mida teha.
Teadsin, et on Jumal ja uskusin, et Ta tervendab mind.
Mul polnud aga palju usku, sest ma ei teadnud Jumala Sõna.
Tänane õpetus aitab avastada Jumala Sõna,
et teaksime, et võime Jumala käest vastu võtta,
sest Jeesus maksis kõige eest ristil.
Kui ma oleksin teadnud seda,
siis oleksin saanud vastu võtta jumaliku tervenemise Sõna läbi.
Jumal on hea ja Ta tervendas mu arstide abil.
Ma usun, et on olemas kõrgem ja parem viis.
Mind opereeriti ja see oli valus.
Kahjuks on mul siiani armid.
Loeme Jumala Sõna ja vaatame,
mida seal räägitakse jumalikust tervenemisest.
Avame kirjakoha Jesaja 53.
Jesaja 53:1-3.
Piibel kuulutab: "Kes on uskunud meie kuulutust?
ja kellele on ilmutatud Issanda käsivars?
Ta oli põlatud ja inimeste poolt hüljatud,
valude mees ja haigustega tuttav.
Niisugune, kelle pealt silmad ära pööratakse.
Ta oli põlatud ja me ei hoolinud temast."
See salm räägib meie armsast Jeesusest.
Siin küsitakse: kes usub meie kuulutust?
Kes usub häid sõnumeid Jeesuse ristitööst?
Ma ei tea, mida sa tead Jeesusest.
Ta on Jumal Maa peal.
Ta tuli Taevast näitama Jumala palet.
Jeesus tuli Taevast ilmutama Jumala tahet.
Jeesus tuli 2000 aastat tagasi kui Jumal inimese kehas,
kes vabastas Jumala käed, Jumala tervendava väe,
et näidata meile Isa ja Tema tahet ning et Ta on hea.
Ta teenistus kestis maa peal 3,5 aastat.
Ta näitas meile Isa olemust.
Ta näitas, et armastab meid kõiki.
Igal pool, kuhu Jeesus läks, juhtusid imed ja tunnustähed.
Jalutud kõndisid, pimedad said nägijaks,
kurdid hakkasid kuulma ja vigased said terveks.
Rahvahulgad järgnesid Talle kõikjal üle Iisraeli.
Nad olid haigustest terveks saanud.
Peale 3,5 aastat juhtus Jeesusega midagi.
Ta suri ristil.
Inimesed arvasid tõesti, et Jumal oli vihane Ta peale.
Ta oli põlatud ja me ei hoolinud temast.
Mida Ta tegi ristil surres?
Ta võttis enda peale me haigused ning kandis meie valud.
Jeesus suri ristil eesmärgiga.
Teda ei tapnud roomlased, juudid ega paganad.
Ta suri vabatahtlikult, mu armsad, nii minu kui ka sinu eest.
Miks?
Päästa meid meie pattudest
ning lepitada meid, sest olime lahutatud Jumalast.
Kui Aadam ja Eeva tegid pattu, siis nad eraldusid Jumalast.
Patt rikkus ära kogu inimkonna.
Nii et Jeesus lihtsalt ei surnud pattude pärast
vaid et taastada meie suhe Jumalaga.
Piiblis öeldakse, et Ta
kannatas häbist hoolimata risti temale seatud rõõmu asemel.
Kui Ta rippus ristil,
siis Ta ei olnud seal mitte maailma pärast
vaid ta rippus seal sinu ja minu pärast.
Piibel ütleb, et Ta oli põlatud ja hüljatud,
valude mees ja haigustega tuttav.
Igaüks põlgas Teda.
Jah, Ta oli Tall.
Ta tuli kui Tall, et maksta hind.
Tema veri oli lunahind, millega Ta läks Isa ette meie eest.
Tema vermete läbi oleme terveks saanud.
Salm 4: "Ent tõeliselt võttis ta
enese peale meie haigused ja kandis meie valusid."
Ta kandis ristil meie haavad.
"Haavad" tähendab kreeka keeles "ängistus, haigus, hädad, tõved".
Jeesus tegigi seda ristil.
Ta kandis haigused ja hädad.
Iga löödud piitsahoop oli ühe haiguse kategooria eest.
Teda löödi nelikümmend korda.
See tähendab neljakümmet haigust, neljakümmet haiguse kategooriat.
Ükskõik, mis haigus sind vaevab.
Kui Jeesus oli ristil, võttis Ta enda peale sinu karistuse.
Ta võttis enda peale ka karistuse meie sõnakuulmatuse eest.
Ta kandis meie kurbuse.
Ta ei kandnud ainult haiguseid, hädasid või ängistusi,
aga Ta kandis ka meie kurbuse.
Kurbus põhjustab leina ja valu.
See on emotsionaalne valu, mida me kõik oleme kogenud.
Sellepärast ütleb Piibel, et Jeesus on me ustav ülempreester.
Ta on ustav ülempreester,
sest Ta samastub sellega, mida oleme elus kannatanud.
Tema on kogenud valu ning reetmist.
Jeesus on kogenud hülgamist.
Isegi ristil olles.
Inimesed, kes järgnesid Talle,
kes sõid kala ja leiba, kes nägid suuri imesid, lõid Ta risti.
Kas sa kujutad ette,
mida Jeesus tundis, kui kõik Ta maha jätsid?
Miks Ta koges sellist valu?
Kallid, Ta koges seda sinu ja minu pärast,
et Ta saaks olla ustav ning saaks kanda meie valu.
Miks? Selleks, et me ei peaks seda kandma.
Head sõnumid on täna,
et Jeesus on kandnud ristil ja oma ihus sinu ängistuse.
Samuti su emotsionaalse valu.
Loeme edasi 5. salmi.
Mida kandis Jeesus oma ihus kandis ristil olles?
Öeldakse, et Ta oli haavatud meie üleastumise pärast.
Teda löödi meie süütegude pärast.
Karistus oli Tema peal, et meil oleks rahu
ja Tema vermete läbi on meile tulnud tervis.
Öeldakse, et Ta oli haavatud meie üleastumiste pärast.
Haavatud, see tähendab, et Ta oli rüvetatud.
Kreeka keelne sõna tähendab reostamist, rüvetamist.
Kui miski on reostatud.
Rüvetatust võiks võrrelda
abielurikkuja naisega, kes tuli Jeesuse juurde.
Teda taheti kividega surnuks visata.
Juutide seaduse kohaselt oli ta põlatud, hüljatud,
ühiskonnast välja tõrjutud, sest paljud olid temaga maganud.
Ta oli seksuaalselt rüvetatud.
Tegemist on sama sõnaga, mis tähendab rüvetumist.
Kui Ta oli haavatud.
Ta oli reostatud meie eest.
Ta oli rüvetatud meie eest.
Ta oli ebapuhas.
Nagu pidalitõbine, kes palus, et Jeesus ta tervendaks.
Ta oli haavatud meie üleastumiste tõttu.
Ma ei mõistnud, mis on üleastumine.
Arvasin, et üleastumised on patud.
Üleastumised on tegelikult patud, mida me teeme füüsiliselt.
Mõned patud on nähtavad.
Need ongi üleastumised.
Selle Jeesus kandiski meie eest.
Ta kandis üleastumised - patud, mida teeme avalikult.
Teda löödi meie süütegude pärast.
Löömine tähendab tükkideks lööma.
Ta murti tükkideks.
Ta purustati.
Aastaid tagasi tehti Kristuse kannatustest film.
Inimesed võtsid selle avasüli vastu, sest Jeesust piitsutati ja peksti.
Arvati, et Jeesusega juhtunu oli ülepakutult vägivaldne.
Just ristilöömise stseen.
Me ei mõista seda.
Alles Taevas näeme piina, millest Jeesus läks läbi,
millist valu Ta kannatas, kui Ta ihu kisti tükkideks.
Roomlaste ristilöömine oli jõhkraim hukkamisviis.
Piibel ütleb, et Ta oli nii moondunud,
et keegi ei tundnud Teda ära.
See tähendab, et Teda löödi.
Kui end vigastad, lööd või haavad, siis on igal pool veri.
Nii oli ka Jeesusega.
Ta oli lihtsalt üks verine tomp.
Teda polnud võimalik mingil viisil ära tunda.
Seda tegi Jeesus meie jaoks.
Ta tegi seda hingelt haavatute jaoks.
Nende jaoks, kes on füüsiliselt haavatud.
Nende jaoks, kes on piinatud.
Ükskõik, mida oled läbi elanud, siis Jeesust löödi meie pattude pärast.
Sellepärast, et me pöördusime Jumala vastu.
Tema võttis selle enda peale.
Miks? Meil võiks olla vabadus.
Teda löödi, purustati, murti, piinati ja rõhuti.
Rõhumine on kohutav.
Mõnikord võid kogeda deemoneid enda ümber.
Vahel tunned tugevat rõhumist.
Kas kujutad ette, et Jeesus oli rõhutud kogu maailma eest?
Teda löödi meie ülekohtu pärast.
Mis on meie ülekohus?
Ülekohus, mu armsad, on meie nähtamatud patud.
Need on meie mõtted.
Meie sisemised soovid teha pattu.
Need on meie ülekohtuteod.
Jeesus maksis hinna ka meie mõtete eest,
meie emotsioonide ning pahanduste eest.
Iga sisemise Jumala-vastase patu eest.
Tänan Sind, Isand, sest Ta maksis kõige eest.
Seda selleks, et meie saaksime olla vabad.
Öeldakse, et Teda haavati meie üleastumiste tõttu.
Teda löödi meie ülekohtu pärast.
Samuti Tema vermete läbi oleme me terveks saanud!
Kas see pole mitte imeline?
Tema vermete läbi oleme terved!
Jeesus Kristus maksis su patu eest.
Ta maksis su vigade eest.
Ta maksis su sisemise valu eest.
Jeesus Kristus maksis hinna kõikide su mõtete eest.
"Terve" tähendab heebrea keeles, et oleme "kokku nõelutud".
Oleme täielikult taastatud Suur Arsti poolt.
See on tõesti imeline!
Üks asi on teada, mida Jeesus tegi meie jaoks ristil.
Kuidas see puudutab meid täna?
Kuidas tean, et Ta teeb minu terveks?
Olen kuulnud, et Jeesus tervendas rahvahulki.
Mõned teist ütlevad, et see oli 2000 a tagasi.
Ma ütlen teile, et Jeesus on seesama igavesti.
Ta pole kaotanud oma väge.
Ta on sama hea Vana Testamendi Jumal.
Ta on sama ja Ta tervendab, päästab
ning vabastab vange Püha Vaimu väes.
Tema Sõna on kehtiv.
Kuidas me teame, et Jumal tahab tervendada sind?
Vaatame Matteuse 8.
Matteuse 8:16-17.
"Aga õhtu tulles toodi Tema juurde palju seestunuid
ja Ta ajas vaimud välja sõnaga ja tegi haiged terveks,
et läheks täide, mis on öeldud prohvet Jesaja kaudu:
Ta võttis enda peale meie haigused ja kandis meie tõved."
See on väeline sõna.
Lugesin seda aastaid tagasi ega saanud sellest täpselt aru.
Kogesin, et peaksin seda uuesti lugema.
"Juennine, loe uuesti 17. salmi."
Nii ma lugesin seda uuesti.
Siin öeldakse, et Ta tegi kõik need imed 16. salmis.
Ta ajas välja kurje vaime.
Ta tervendas kõik, kes olid haiged. Miks?
Selleks, et täituks, mis on öeldud prohvet Jesaja kaudu.
Ta oli Tall, kes võttis enda peale maailma patud.
Piibel ütleb, et Jeesus tuli Sõna täide saatma.
Kui Ta tuli ja kuulutas:
"Jehoova Vaim on minu peal sest Jehoova on mu võidnud;
ta on mind läkitanud viima rõõmusõnumit alandlikele,
parandama neid, kel murtud süda, kuulutama vabastust vangidele
ja avama pimedate silmi,
kuulutama Jehoova meelepärast aastat."
Peale seda ütles Ta, et see kirjakoht on täide läinud.
Ta oli Tall, kes täitis Jumala Sõna kõiges,
et olla Tall, kes maksis hinna, kes läks oma verega Isa juurde.
Ta võis öelda: "Maksin lunahinna ning mu vend ja õde on vabad!"
Võime tulla Jumala juurde ning saada taastatud.
Sellepärast tegi Ta ka imesid,
et täita enda kohta käivad prohveteeringud.
Need on head sõnumid.
Kui Jeesus tervendas rahvahulki, et täita Vanas Testamendis kirjutatut.
Ta täitis sõna viisil, et ükski täpp ei läinud mööda.
Kõik, mis puudutas Teda: Ta oli Messias, Jumala Tall,
kes oli loodud täitma Sõna algusest peale.
Kui palju enam siis täna
võime seista Sõna peal, et Ta tahab tervendada meid kõiki.
Ta tahab tervendada sind.
Ta on seesama eile, täna ja igavesti!
Ta pidi täitma kirjutatud sõna ning seega tervendama inimesi,
sest Piiblis öeldakse: "ja kandis meie valusid."
Soovid pattu teha, psüühilised probleemid,
emotsionaalsed probleemid - kõik nõrkused.
Samuti kõik haigused ja tõved.
Jeesus ütleb: ma pean sind tervendama.
Ta peab kinnitama oma Sõna imedega.
Jumala Sõna on paika pandud Taevas.
Jumal pole valetaja.
Ta peab oma Sõna täitma, sest see on kui vanne.
See vaimustab mind väga.
Peame mõistma, et mul on õigus uskuda ja usaldada Jumalat.
Võin kuulutada Tema tõotust, sest see on kehtiv!
See, mida Ta on öelnud meie kohta, täitub.
Veel üks kirjakoht kinnituseks, et Jeesus täidab oma Sõna.
See on Luuka 24:43.
Luuka 24:43 Jeesus on juba surnud.
Nüüd Ta ilmub oma õpilastele.
Ta võttis ja sõi nende ees.
Salm 44: "Siis ütles Ta neile: "Need on mu sõnad,
mida ma teile rääkisin teie juures olles.
Kõik peab täide minema, mis on kirjutatud minu kohta
Moosese käsuõpetuses ja Prohveteis ja Lauludes."
Miks see on vaimustav?
Turvaline on teada, et võime seista Jeesuse ütlusel.
Jumal on Tõde ega valeta.
Kui ta ütleb midagi, siis võib sellele toetuda.
Psalm 103:1-4 on üks mu lemmik kirjakoht.
"Kiida, mu hing, Issandat, ja kõik, mis mu sees on, tema püha nime!
Kiida, mu hing, Isandat, ja ära unusta Tema heategusid!"
Seega ära unusta Ta tõotusi!
Miks?
"Tema annab andeks kõik su ülekohtu,
tema parandab kõik su tõved."
Mu armsad, pole tähtis, mida arstid ütlevad,
mida näitab röntgenülesvõte või mis nimega on sul haigus.
Ükskõik mis haigus sul ka poleks,
siis see peab kummardama Naatsaretlase Jeesus Kristuse ees.
See nimi on kõrgem igast teisest nimest.
Piiblis öeldakse, et Jumal andis Talle nime, mis on üle iga teise.
Jeesuse Kristuse nime ees peab iga põlv nõtkuma
ja iga keel peab tunnistama, et Tema on Isand - Jumala auks.
Jeesuse Kristuse nimi on kõrgem igast nimest.
Selles nimes on vägi.
Iga deemon peab lahkuma.
Kui Jeesus suri ristil,
siis Ta ei surnud haiguste ja patu eest.
Ta alistas Saatana.
Halleluuja!
Ta võttis temalt Surma ja surmavalla võtmed.
Ta võttis kogu piinamise temalt.
Jeesus hävitas surma.
Ta läks Taevasse nende võtmetega.
Ta ütles: see on lõpetatud!
Ma olen lõpetanud töö.
Ta ütles, et Saatan on alistatud.
Luuka 10:18: "Ma nägin saatanat kui välku taevast maha langevat."
Nüüd on mulle antud kogu meelevald taevas ja maa peal.
Kiidetud olgu Isand!
Kogu meelevald taevas ja maa peal on antud Jeesusele.
Võime Temasse uskuda, sest Jumala tahe on sind tervendada.
Ta suri, et sind terveks teha.
Piibel ütleb, et kui me palume Tema tahte kohaselt,
siis Ta kuuleb meid ja me saame, mida küsime.
Miks Jeesus tahab sind tervendada?
Sellepärast, et see on Ta tahe.
Kui me palume midagi Tema tahte kohaselt,
siis teame, et saame, mida oleme palunud.
3. Johannese 1:2:
"Armas, soovin sulle, et sul läheks igati hästi
ja sa oleksid terve, nõnda nagu läheb hästi su hingel."
See oli üks salm, mis pani mind rajale,
et hakkaksin otsima jumalikku tervenemist.
Jumal hakkas mulle ilmutama, et esiteks Ta ei taha, et oleksin vaene.
Ta tahab, et mul läheks kõiges hästi.
Jumalale kuulub kari tuhandetel mägedel.
Maa ja selle täius on Isanda oma.
Ta tahab, et kõiges käiks mu käsi hästi.
Ta tahab mulle "zoe" elu.
Selleks, et mul läheks kõiges hästi.
Mul läheb hästi kui mu hingel läheb hästi.
"Armas, soovin sulle,
et sul läheks igati hästi ja sa oleksid terve.."
Siin on mainitud kolme asja.
Esiteks: edu kõiges.
Teiseks: emotsionaalne heaolu.
Kuidas meil võib olla tervis?
Me oleme terved, kui meie hingel läheb hästi.
Siin on meie haiguse põhjus.
Paljud on haiged, sest meil on hingelised valud.
Siin öeldakse, et meie hingel läheb hästi.
Me oleme terved, kui meie hingel läheb hästi.
Anna Jumalale oma valud.
Inimesed teevad meile haiget.
Nad kritiseerivad meid ja me muutume kibedaks.
Jeesus mõistab seda.
Jeesus andis kibeduse Isa kätte.
Isa andis andeks.
Enamasti hoiab emotsionaalne valu meid haigena.
Igal haigusel on juur.
See on kas ängistus, hirm, uskmatus või andestamatus.
See võib olla kurbus või valu.
Kõik need asjad põhjustavad haigusi ning samuti emotsionaalset valu.
Need annavad vaenlasele õiguse tuua meie üle haiguse vaim.
Jumal tahab, et oleksid terve.
Sealhulgas emotsionaalselt, sest Ta kandis selle valu.
Sageli, kui ma olen kurb, ütleb Isand mulle:
"Anna oma koorem mulle! Ma tahan võtta sinu koorma.
Minu koorem on kerge ja minu ike on hea."
Ta tõmbab mind oma lähedale.
Ma palun, et Püha Vaim tõmbaks sind oma lähedusse,
et sa tunneksid Tema suurt armastust,
et sa oleksid nagu Maarja ning mitte nagu Marta.
Istuksid Ta jalge ees ja naudiksid Tema lähedust.
Kus on Isanda Vaim, seal on vabadus.
Jumal tahab sind trööstida ja lohutada selles, millest läbi lähed.
Ta ei taha, et kannaksid valu,
sest Ta kandis ristil sinu emotsionaalset valu.
Anname Talle oma mured.
Ta tahab hoolitseda meie eest, et meil poleks avatud uksi
või valupunkte, mille kaudu tahab Saatan tuua sulle haiguseid.
Usun, et Isand teeb su täna vabaks.
Usun, et Ta puudutab sind täna,
kui me kuulame ja ehitume üles pühas usus Jumala Sõnasse.
Pidalitõbine küsis sama küsimuse:
"Jeesus, ma näen, et sa tervendad rahvahulki,
aga kas sa tahad mind tervendada?"
Luuka 5:12-13.
"Ja see sündis, kui Jeesus ühes linnas viibis,
vaata, seal oli mees üleni täis pidalitõbe.
Ja kui ta nägi Jeesust, langes ta silmili maha ja anus teda:
"Issand, kui sa tahad, siis sa võid mu puhtaks teha!"
Ta küsis, kas Jeesus tahab teda tervendada.
Vahel tuleme Jumala juurde,
taipamata seejuures, et Ta tahab meid tervendada.
Jeesus ütles: Jah, ma tahan!
Seda Ta ütleb ka teile, mu armsad!
Ta tahab sind tervendada.
Ta tahab sind vabastada.
Ta on maksnud hinna.
Ta on maksnud hinna Kolgatal.
Palvetame.
Isa, Jeesuse nimel.
Tänan Sind vendade ja õdede eest.
Palun, et annaksid neile usku Sinu Sõnasse.
Usku, et Sõna vastu võtta ning uskuda Sinu tõotustesse.
Jeesuse nimel.
Tõlge: Ülle Berg